text: Kvinde endte på mark
  25 juli 2011 kl. 06.22
  Melding lød på flere tilskadekomne, men alarmen kunne afblæses: En kvinde slap uskadt, da hendes bil endte på en mark på Sønderborgvej ved Stubbæk.
  Uheldet skete kl. 8. Politiet sendte flere ambulancer mod uheldstedet, hvor en bil var rullet rundt på en kornmark.  
  Kvinden sad fastklemt i bilen, og hun blev befriet af brandvæsenet. 
  Heldigvis var meldingerne overdrevne. Vagtchef Michael Skaarup, Syd- og Sønderjyllands Politi, kunne oplyse, at den 21-årige kvinde slap nådigt fra single-uheldet.
  